मलेशिया के लुआंग जून हाओ को 21-19, 21-11 से हराया, राइजिंग स्टार किरण जॉर्ज फ्रेंच शटलर से हारे
Thailand Open 2023 Update - लक्ष्य सेन सेमीफाइनल में पहुंचे, वंडर बॉय किरण जॉर्ज फ्रेंच शटलर के खिलाफ हारे
भारत के स्टार बैडमिंटन खिलाड़ी लक्ष्य सेन बैंकॉक में चल रहे थाईलैंड ओपन के सेमीफाइनल में प्रवेश कर लिया है, जबकि भारत के लिए राइजिंग स्टार किरण जॉर्ज क्वार्टर फाइनल हार कर बाहर हो गए हैं। 
21 साल के लक्ष्य पहली बार इस चैंपियनशिप के फाइनल में पहुंचे हैं। उन्होंने टॉप-8 कॉन्टेस्ट में मलेशिया के लुआंग जून हाओ को 21-19, 21-11 से हराया, वहीं भारत के राइजिंग स्टार किरण जॉर्ज क्वार्टर फाइनल मुकाबला हार गए। उन्हें फ्रांस के टोमा जूनियर पोपोव ने 21-6, 21-17 से हराया। आगे पढ़िए मैच रिपोर्ट
सीधे गेम में जीते सेन
लक्ष्य सेन सीजन का पहला सेमीफाइनल खेलेंगे। थॉमस कप जीतने के बाद लक्ष्य सेन सीजन की शुरुआत में लय में नहीं थे, लेकिन थाईलैंड ओपन में शानदार प्रदर्शन किया। लक्ष्य ने क्वार्टर फाइनल मुकाबले में लुआंग जून हाओ पर लगातार 2 गेम में जीत दर्ज की। 
पहले गेम में लक्ष्य ने पहले 10-11 से बढ़त बनाई। कुछ देर बाद दोनों का स्कोर 17-17 से बराबर हो गया। लक्ष्य ने शानदार वापसी करते हुए फुर्तीला खेल दिखाया और 21-19 से गेम जीत लिया। मुकाबले का दूसरा गेम लक्ष्य के पक्ष में रहा। उन्होंने आसान गेम 21-11 से जीता।
किरण फ्रेंच ऑपोनेंट पोपोव के खिलाफ हारे 
बेंगलुरु के किरण जॉर्ज का मुकाबला फ्रांस के तोमा जूनियर पोपोव से हुआ। पोपोव ने जॉर्ज को लगातार 2 गेम में 6-21 और 17-21 से हराया। किरण ने गेम में वापसी करने की कोशिश की, लेकिन नाकाम रहे।